open-index/open-wikipedia-markdown huggingface dataset:
John Galliano

**Jonh Galliano**, nado en Xibraltar o 28 de novembro de 1960, é un dos máis influentes deseñadores de moda contemporáneos. Criado en Londres, foi o deseñador xefe do buque insignia da alta costura francesa, Christian Dior, dende 1997 até 2011, cando foi despedido despois de que saíse nun vídeo facendo comentarios antisemitas.

## Traxectoria 
### Comezos 
Naceu baixo o nome de **Juan Carlos Antonio Galliano Guillén** en Xibraltar de pai xibraltareño e nai española. Mudouse a Londres sendo un neno e comezou os seus estudos na Wilson's School en Wallington. No 1984 graduouse en moda pola Escola de Arte de St. Martin, cunha colección inspirada na Revolución Francesa chamada "Les Incroyables", a cal recibiu positivas críticas e foi vendida na súa totalidade na boutique londiniense "Browns". Logo da súa graduación, crea a marca de roupa baixo o seu nome e empeza a súa carreira como deseñador.

### A súa carreira 
Na década dos noventa, Galliano aséntase en París na procura de apoio financeiro e clientela. No 1995, foi escollido como deseñador de Givenche por Bernard Arnault, dono do holding de produtos de luxo LVMH, converténdose no primeiro deseñador británico en dirixir unha casa de alta costura francesa. Case dous anos despois, o 14 de outubro do 1996, LVMH puxo a John Galliano á fronte de Christian Dior. O seu primeiro desfile concidiu co 50 aniversario da marca parisiense, o 20 de xaneiro de 1997.

Galliano é identificado coa treatralidade e a feminidade como eixos principais na meirande parte dos seus traballos. "A miña labor é seducir" chegou a dicir. Entre as súas musas compre destacar a Charlize Theron, para a cal vai crear vestidos para ocasións especiais como as cerimonias dos Oscar. A actriz surafricana é parte tamén da campaña do perfume "J'Adore", mentres que Riley Kiough, neta de Elvis Presley, é a imaxe do perfume "Miss Dior Cherie".

## Notas 
## Véxase tamén 
### Ligazóns externas 
* Páxina Web Oficial
Monopolio puro

O **monopolio puro** (do grego, mono=único e polio=vendedor) é unha estrutura de mercado caracterizada pola presenza dunha única empresa, que produce un ben homoxéneo e que se comporta non paramétricamente en prezos, e pola existencia de barreiras de entrada e saída no mercado. En xeral está probado, nos modelos Microeconómicos que o estudan, que, cando o Monopolio non pode realizar discriminación entre os seus compradores (é dicir, cando non pode poñer prezos distintos para cada consumidor en función das posibilidades deste), senón que pon o mesmo prezo para todos os posibles compradores, neste caso, o prezo de equilibrio no mercado e a cantidade producida dese ben, que se determinan a partir de onde se cruzan a curva de custo marxinal (que depende da función de produción da empresa monopolística) e a curva de ingreso marxinal (que depende da demanda do ben producido pola empresa, demanda que depende dos compradores dese ben), son tales que, xeralmente, cumpren isto:

*O prezo posto pola empresa é máis alto que nos casos nos que non hai monopolio.
*A cantidade producida pola empresa é tamén menor que nos casos de non monopolio.
*E a utilidade total percibida por todos os axentes, tanto os compradores como a empresa monopolística, a suma desas utilidades, acostuma ser menor tamén que nos casos de non monopolio.

Por todas estas razóns, e algunhas máis, os monopolios son vistos de forma negativa nos mercados (como as leis Anti-Monopolio dos Estados Unidos). Non obstante, existen algúns monopolios inevitables, chamados monopolios naturais. En ocasións procúrase que os problemas deste tipo de monopolios se resolvan de maneira que sexa unha institución pública (que se supón que non ten interese en maximizar o seu propio beneficio, senón o benestar global) quen controle o prezo e a produción dese monopolio o que permite varialos en función dos usuarios ou compradores do monopolio.

## Véxase tamén
### Outros artigos
*Monopolio
*Oligopolio
*Duopolio
*Monopsonio
*Oligopsonio
*Competencia perfecta
*Competencia monopolística
Oligopsonio

O **oligopsonio**, das palabras gregas *oligos* (pouco) e *psonio* (compra), é unha situación de fallo de mercado pouco frecuente que xorde onde non existen moitos consumidores senón un número pequeno, nos cales se deposita o control e o poder sobre os prezos e as cantidades dun produto no mercado. Polo tanto, os beneficios concentraríanse nos consumidores, pero non nos produtores, os cales ven empeorar a súa situación ao non recibir un prezo razoable polos produtos que elaboran.

Os exemplos de oligopsonios son máis frecuentes que os de monopsonio puro. Un exemplo poden ser os fabricantes de automóbiles nun país como o Xapón. Para os fabricantes de asentos para automóbiles só existe un número reducido de compradores, que son as poucas empresas ensambladoras de automóbiles xaponesas, quen, polo tanto, poderán controlar as cantidades e prezos dos asentos para automóbiles, posto que son os únicos compradores no país dese produto.

## Véxase tamén
### Outros artigos
*Monopsonio
*Monopolio
*Monopolio puro
*Oligopolio
*Duopolio
*Competencia perfecta
*Competencia monopolística
Giacomo Lauri-Volpi

**Giacomo Lauri-Volpi**, nado en Lanuvio o 11 de decembro de 1892 e finado en Burjassot (València) o 17 de marzo de 1979, foi un tenor italiano que desenvolveu a súa carreira por toda Europa e América durante máis de corenta anos.
## Traxectoria 
Giacomo quedou orfo aos once anos. Ao rematar a súa educación secundaria no seminario de Albano Laziale e graduarse na Universidade de Roma, comezou os seus estudos vocais co barítono Antonio Cotogni na Academia Nacional de Santa Cecilia en Roma.

A voz de Lauri-Volpi foi brillante, cun particular vibrato e asombrosas notas altas.
## Véxase tamén 
### Ligazóns externas 
* Giacomo Lauri-Volpi en www.grandi-tenori.com .
* Giacomo Lauri-Volpi en www.giuseppedeluca.it .
* Vídeo cantando "Nessun dorma", de *Turandot*.
* Audiciones (4) “Giacomo Lauri-Volpi” del ciclo par M. Malkov “La colleccion de rare discos” – en ruso.
Duopolio

Un **duopolio** é unha forma de oligopolio na cal existen dous produtores dun ben nun mercado. En economía estudase como unha forma de oligopolio dada a súa simplicidade.

## Modelos de duopolio 
Existen principalmente dous tipos de duopolio:

* O modelo de duopolio de **Antoine Augustin Cournot**, o cal mostra que dous produtores reaccionan, cada un aos trocos na produción (cantidade producida) da outra, ata que ámbalas dúas chegan a un Equilibrio de Nash.
* O modelo de duopolio de **Bertrand**, no cal, entre dous produtores, cada un asumirá que a outra non trocará os seus prezos en resposta ás súas baixas de prezos. Cando ambas usan esta estratexia, acadan un Equilibrio de Nash.

Cando os dous produtores pactan un prezo común se chama **duopolio colusorio** e o resultado sería semellante, dende o punto de vista dos consumidores, a unha situación de monopolio.

## Véxase tamén 
### Outros artigos 
* Monopolio
* Monopolio puro
* Oligopolio
* Monopsonio
* Oligopsonio
* Competencia perfecta
* Competencia monopolística
Sauber

**Sauber** pode referirse a tres cousas:

* Sauber F1, escudería de Fórmula 1 que estivo en activo desde  até  e a partir de .
* Peter Sauber, dono e fundador desa escudería.
* BMW Sauber F1 Team, escudería de Fórmula 1 propiedade de BMW, fundada en  após mercar Sauber Petronas e retirada da competición ao finalizar .
Competencia perfecta

O modelo de **competencia perfecta** describe unha estrutura de mercado que cumpre cos seguintes supostos:

# Non hai barreiras á entrada de novas empresas e o saír non implica un custo.
# Existe información perfecta sobre prezos, bens e insumos.
# Produto homoxéneo, é dicir, os bens son substitutos perfectos.
# Non hai externalidades, é dicir, os dereitos de propiedade están perfectamente definidos.
# Os contratos cumprense porque hai un aparello xurídico eficiente.
# Non hai rendementos crecentes a escala nin na produción nin no consumo.

## Características 
Se os supostos se cumpren podemos estar seguros de que a asignación que xera o mercado é eficiente. De feito, nun modelo de equilibrio xeral as asignacións son eficientes no sentido de pareto.

A condición de optimalidade do mercado esixe que o prezo sexa igual ao custo marxinal. Se o prezo é menor algunhas empresas saen do mercado premendo o prezo á alza pola redución da cantidade ofrecida e se o prezo é maior algunhas empresas entran ao mercado esperando beneficios positivos, pero ao facer, premen o prezo á baixa debido a que a oferta se expande.

O modelo de competencia perfecta é un ente ideal que intenta capturar a esencia do comportamento económico, tanto das empresas como dos individuos. A maior parte da literatura ocupase de analizar o impacto que ten sobre o benestar ou a eficiencia o que algún dos supostos arriba mencionados non se cumpra. Quizais un dos máis importantes é o da información.

## Véxase tamén 
### Outros artigos 
* Monopolio
* Monopolio puro
* Oligopolio
* Duopolio
* Monopsonio
* Oligopsonio
* Competencia monopolística
Competencia monopolística

A **competencia monopolística** é unha estrutura de mercado caracterizada pola presenza de moitas empresas que venden produtos heteroxéneos, substitutivos achegados, pero imperfectos, entre si. Ao tratarse de produtos heteroxéneos, cada produtor ten un certo poder de mercado sobre o ben que produce, polo que a competencia monopolística pode definirse como unha estrutura de mercado intermedia entre monopolio e competencia perfecta.

O modelo clásico de competencia monopolística débese ao economista británico Chamberlin. Chamberlin formula que, debido ao cáracter heteroxéneo dos bens e ao certo poder de mercado que posúe cada produtor sobre os mesmos, as empresas cren enfrontarse a unha curva de demanda estimada ou "imaxinaria", segundo a cal as decisións do resto de produtores están dadas. Porén, para o resto de competidores non é óptimo manter as súas decisións ante unha variación unilateral da produción da empresa i-ésima. Deste xeito, existe unha curva de demanda real, que recolle as decisións de todos os produtores e que vai determinar o equilibrio de mercado.
A curto prazo, o equilibrio de mercado acádase cando as decisións tomadas polas empresas segundo a curva de demanda "imaxinaria" son compatibles coa curva de demanda real. É dicir, no punto no que ámbalas dúas se igualan.
A longo prazo, baixo o suposto de libre entrada e saída do mercado, non pode existir beneficio extraordinario, de tal xeito que o equilibrio se acada no punto no que a curva de demanda "imaxinaria" é tanxente ao custo medio ao longo prazo e coincide coa demanda real de mercado. Como resultado obtense o *Teorema do exceso de capacidade* de Chamberlin, segundo cal a empresa non acada o nivel eficiente de produción a longo prazo (mínimo do custo medio).

A clave dos modelos de competencia monopolística é a existencia de produtos non homoxéneos. Isto explícase habitualmente pola existencia de diferenciación de produtos, é dicir as empresas producen distintas variedades dun mesmo ben, o que lles outorga un certo poder de mercado sobre o mesmo. A diferenciación de produtos pode ser: *horizontal*, os consumidores demandan bens con diferentes características, ou *vertical*, os consumidores teñen unha distinta disposición ao pago por unha mesma característica. O modelo clásico de diferenciación horizontal é o de competencia espacial Hotelling(1929).

## Véxase tamén 
### Outros artigos
* Monopolio
* Monopolio puro
* Oligopolio
* Duopolio
* Monopsonio
* Oligopsonio
* Competencia perfecta
Convención para a Prevención e a Sanción do Delito de Xenocidio

A **Convención para a prevención e a sanción do delito de xenocidio** é un documento das Nacións Unidas. Foi creado pola resolución 96 da Asemblea Xeral do 9 de decembro de 1948, aínda que non entrou en vigor ata o 12 de xaneiro de 1951. Nela, recoñécese o xenocidio como un delito perseguible polo dereito internacional, ademais de definirse dito delito de xenocidio. Foi asinado por 41 países, sendo xa ratificado por 133. Os últimos países en unirse ao tratado foron Iugoslavia, o 12 de marzo de 2001, e Guinea e Suíza, o 7 de setembro do 2000. O seu contido considérase de ius cogens, ou, polo menos de contido erga omnes.

A pesar de que Iugoslavia reafirmou a súa vinculación a este tratado. A Corte Internacional de Xustiza sinalou que aínda existindo dúbidas sobre as obrigacións do Estado Serbio (logo da disolución da República Federal de Iugoslavia a inicios dos noventa), Serbia debía respectar as obrigacións do Artigo IX.

Este tratado é fundamental para o dereito internacional. No seu artigo segundo, defínese o que as Nacións Unidas entenden por xenocidio:

**Artigo II**: Na presente Convención, enténdese por xenocidio calquera dos actos mencionados a continuación, perpretados coa intención de destruír, total ou parcialmente, a un grupo nacional, étnico, racial ou relixioso, como tal:
a) Matanza de membros do grupo;
b) Lesión grave á integridade física ou mental dos membros do grupo;
c) Sometemento intencional do grupo a condicións de existencia que leven á súa destrución física, total ou parcial;
d) Medidas destinadas a impedir os nacementos no seo do grupo;
e) Traslado por forza de nenos a outro grupo.

## Véxase tamén 
### Outros artigos 
* Nacións Unidas
* Carta das Nacións Unidas
* Declaración Universal dos Dereitos Humanos

### Ligazóns externas 
* Texto da convención na páxina web da Oficina do Alto Comisionado das Nacións Unidas para os Dereitos Humanos
* Lista de países asinantes (en inglés)
Montiel

**Montiel** é unha poboación do sueste da provincia de Cidade Real en España (comunidade autónoma de Castela-A Mancha). Atópase dentro da comarca do Campo de Montiel na marxe esquerda do río Jabalón e dentro do val que forman as ladeiras dos cerros do Castelo da Estrela (ás veces chamado castelo de Montiel), de San Polo e das Camarillas.

## Poboación
Segundo o censo electoral de 2005, tiña 1307 electores: 1296 en España e 11 no estranxeiro.

### Evolución da poboación
## Historia
Montiel foi escenario dun enfrontamento bélico enmarcado na Guerra dos Cen Anos e no seu conflito satélite, a Guerra Civil de Castela: a Batalla de Montiel. Nela, exércitos francocastellanos medíronse cunha alianza proinglesa liderada por Portugal. A primeira destas forzas, comandada por Henrique de Trastámara (logo Henrique II de Castela), impúxose á segunda, dirixida polo seu irmán Pedro o Cruel.

O medio irmán ilexítimo do rei Pedro I de Castela tiña pretensións ao trono de Castela. Francia apoiou o dereito do primeiro, comisionando ao seu mellor condestable para que axudase ás forzas oficialistas. Así, o gran estratego Bertrand du Guesclin cruzou os Pireneos e enfrontou a Enrique na Batalla de Montiel, no que representa a primeira guerra civil española da historia (a Guerra Civil de Castela), enmarcada nun conflito moito maior e de nivel continental: a Guerra dos Cen Anos. Esta guerra entre irmáns (en sentido literal e figurado) perpetuouse durante máis de quince anos e finalizou coa vitoria de Enrique e o asasinato de Pedro o Cruel a mans do seu irmán.

## Política
Nas eleccións municipais de 1999 e 2003 a repartición foi de catro edís para o PP e cinco para o PSOE. Nas eleccións municipais de 2007 a repartición foi de catro edís para o PSOE e cinco para o PP.

### Alcaldía
## Festas locais
*20 de xaneiro, San Sebastián Mártir. Patrón de Montiel. 
*3 de febreiro, San Blas. 
*8 de maio, festas en honra da Virxe dos Mártires. Patroa de Montiel. 
*15 de maio, San Isidro Labrador. Patrón dos Labradores. 
*15 de agosto, Romaría en Honra á Virxe dos Mártires. 
*14 de setembro, festas en honra do Santísimo Cristo da Expiración.

## Véxase tamén 
### Outros artigos 
* Castelo da Estrela 
* Batalla de Montiel
Declaración dos Dereitos do Neno

miniatura|Nenos xogando.
A **Declaración dos Dereitos do Neno** foi deseñada por Eglantyne Jebb e adoptada pola International Save the Children Union, Xenebra, o 23 de febreiro en 1923 e apoiada pola Asemblea Xeral da Sociedade das Nacións o 26 de novembro de 1924.

## Historia 
A través desta declaración, coñecida comunmente como *Declaración de Xenebra*, homes e mulleres de todas as nacións, recoñecendo que os nenos son o mellor que a humanidade ten, declara e acepta como o seu deber, máis alá de toda consideración de raza, nacionalidade ou credo, que:

#Ao neno débeselle dar os medios necesarios para o seu desenvolvemento normal, material e espiritual.
#O neno famento debe ser alimentado, o neno enfermo debe ser curado, o neno maltratado debe ser protexido, o neno explotado debe ser socorrido, o neno orfo e abandonado debe ser acollido.
#O neno debe ser o primeiro en recibir auxilio en caso dun desastre.
#O neno debe ter sustento, e ser protexido contra todo tipo de explotación.
#O neno debe ser levado a concienciarse de ser devoto ao servizo do home.

O documento orixinal, nos arquivos da cidade de Xenebra, leva a firma de varios delegados internacionais, entre eles Eglantyne Jebb, Janusz Korczak, e Gustave Ador, expresidente da Confederación Suíza.

As Organización das Nacións Unidas adoptou unha versión lixeiramente emendada en 1946 e o 20 de novembro de 1959 a Asemblea Xeral das Nacións Unidas adoptou unha versión expandida como a súa propia Declaración dos Dereitos do Neno.

## Texto de 1959 
A Declaración aprobada en 1959 consta de 10 artigos sendo o seu contido fundamentalmente o seguinte:

## Véxase tamén
### Outros artigos
*Dereitos do neno.
*Convención sobre os Dereitos do Neno.
*Día Internacional dos Nenos Vítimas Inocentes de Agresión.
*Declaración dos dereitos do neno e outras cousas nosas
H (homónimos)

**H** pode referirse á:
* a letra **H**, oitava letra do alfabeto galego;

**H** é a abreviatura de: 
* o elemento químico **hidróxeno**;
* a **constante de Planck**;
* o perído de tempo **hora**;
Resende, Brasil

**Resende** é unha cidade do estado brasileiro de Río de Xaneiro. En 2006 tiña 119&nbsp;729 habitantes. É sede da Academía Militar das Agulhas Negras.
Queixeiro

O topónimo **Queixeiro** pode referirse a:

;En Galiza
***Queixeiro**, parroquia do concello de Antas de Ulla;
***Queixeiro**, parroquia do concello de Monfero;
****Queixeiro**, lugar de dita parroquia;
***Casqueixeiro**, lugar da parroquia de Vilaquinte, no concello de Carballedo.

;Serra de Galiza
***Serra de Queixeiro**, en Monfero.

## Véxase tamén
### Outros artigos
***Os Queixeiros**, lugar da parroquia de Líncora, no concello de Chantada;
***A Fonqueixeira**, lugar da parroquia da Balsa, no concello de Muras.
Golán

Como topónimo **Golán** pode referirse a:

;En Galiza
***Golán**, parroquia do concello de Melide;
***Golán**, lugar da parroquia de Soandres, no concello da Laracha;
***Magolán**, lugar da parroquia de Lema, no concello de Arzúa.

;Fóra de Galiza:

;En Oriente Medio
*Os **Altos do Golán**, rexión de Oriente Medio na fronteira entre Siria e Israel, e na actualidade ocupado por Israel.
Vilachá

Como topónimo **Vilachá** pode referirse a:

;En Galiza
***Vilachá**, parroquia do concello de Becerreá;
****Vilachá**, lugar de dita parroquia;
***Vilachá**, parroquia do concello do Corgo;
****Vilachá**, lugar de dita parroquia;
***Vilachá**, parroquia do concello de Monfero;
***Vilachá**, parroquia do concello da Pobra do Brollón;
****Vilachá**, lugar de dita parroquia;
***Vilachá de Mera**, parroquia do concello de Lugo;
***Vilachá**, lugar da parroquia de Pedrafita de Camporredondo, no concello de Baralla;
***Vilachá**, lugar da parroquia de Feás, no concello de Boborás;
***Vilachá**, lugar da parroquia de Líncora, no concello de Chantada;
***Vilachá**, lugar da parroquia de Cangas, no concello de Foz;
***Vilachá**, lugar da parroquia de Labio, no concello de Lugo;
***Vilachá**, lugar da parroquia de Ribas de Miño, no concello de Lugo;
***Vilachá**, lugar da parroquia da Merca, no concello da Merca;
***Vilachá**, lugar da parroquia do Alto de Xestoso, no concello de Monfero;
***Vilachá**, lugar da parroquia de Xerdiz, no concello de Ourol;
***Vilachá**, lugar da parroquia de Bandoxa, no concello de Oza-Cesuras;
***Vilachá**, lugar da parroquia de Mosteiro de Devesa, no concello de Palas de Rei;
***Vilachá**, lugar da parroquia de Castro de Rei de Lemos, no concello de Paradela;
***Vilachá**, lugar da parroquia das Cortes, no concello de Paradela;
***Vilachá**, lugar da parroquia de Pereira, no concello do Pino;
***Vilachá**, lugar da parroquia de Fafián, no concello de Rodeiro;
***Vilachá**, lugar da parroquia de Castroncán, no concello de Samos;
***Vilachá**, lugar da parroquia de Santa Mariña do Monte, no concello de San Sadurniño;
***Vilachá**, lugar da parroquia de Piñeiró, no concello do Saviñao;
***Vilachá**, lugar da parroquia de Doade, no concello de Sober;
***Vilachá**, lugar da parroquia de Vilaformán, no concello de Trabada;
***Vilachá**, lugar da parroquia de Lousada, no concello de Xermade;
***Vilachá**, lugar da parroquia de Portocelo, no concello de Xove;
***Vilachá Pedrosa**, lugar da parroquia de Veiga, no concello de Becerreá;
***Vilachán**, lugar da parroquia de Entrecruces, no concello de Carballo;
***Vilachán**, lugar da parroquia de Morquintián, no concello de Muxía;
***Vilachán**, lugar da parroquia de Negreira, no concello de Negreira;
***Vilachán**, lugar da parroquia de Augasantas, no concello de Rois;
***Vilachán**, lugar da parroquia de Tomiño, no concello de Tomiño;
***Vilachán**, lugar da parroquia de Lamas, no concello de Zas;
***Vilachán do Monte**, lugar da parroquia de Barrantes, no concello de Tomiño.

## Véxase tamén
### Outros artigos
302

## Acontecementos 
* O xa persa Narseh abdica a favor do seu fillo Hormizd II, que inicia o seu goberno (até 309).

## Nacementos 
*

## Mortes 
*

## Outros 
* Historia ano a ano
293

## Acontecementos 
### Asia 
* Vahram III sucede Vahram II no trono persa, mais falece en pouco tempo
* Iníciase o reinado de Narseh, xa sasánida de Persia, gobernador de Armenia, apoiado pola nobreza (até 302).

### Mundo Mediterráneo 
* 1 de marzo : o emperador Diocleciano nomea dous *césares*, Galerio e Constancio Cloro, como axudantes dos dous *augustos* na condución do Imperio romano. Inaugúrase a Tetrarquía.
** O Imperio fica dividido e catro partes: Maximiano goberna Italia, Sicilia e mais África; Constancio Cloro dirixe a Galia, Hispania e Britania; Diocleciano goberna Tracia, Asia e mais Exipto; Galerio asume Iliria, as provincias danubianas e Acaia. As capitais imperiais establécense preto das fronteiras: Mediolanum (Milán), Augusta Treverorum (Tréveris), Nicomedia (Izmit) e Sirmium (Sremska Mitrovica).
** O goberno debe renovarse cada vinte anos. Os *augustos* deixarán o seu posto aos *césares* e estes deben designar novos césares.
* Constancio Cloro recobra a Galia para o Imperio romano ao vencer o usurpador Carausio.
** Alecto, logo de facer matar a Carausio, convértese en emperador de Britania.

## Nacementos 
*

## Mortes 
* Vahram II, xa de Persia.
* Vahram III, xa de Persia por catro meses.
* Carausio, usurpador imperial en Britania e Galia, asasinado.

## Outros 
* Historia ano a ano
296

## Acontecementos 
### Oriente Próximo 
* Logo dalgúns ataques de Tiridates, rei de Armenia, o xa persa Narseh invade ese país. Tiridates pide axuda a Roma, mentres o xa invade a Mesopotamia romana. Diocleciano envía a Galerio contra os sasánidas.
** Batalla de Calínico: nas orelas do río Éufrate, Narseh inflixe unha severa e humillante derrota a Galerio.

### Europa 
* 30 de xuño - Marcelino devén novo papa (até 304), sucedendo a Caio no bispado de Roma.
* Setembro - Constancio Cloro e o xeneral Asclepiodoto vencen o usurpador Alecto e recuperan Britania para o Imperio romano.

## Nacementos 
## Mortes 
* 22 de abril - Caio, papa.
* Alecto, usupador imperial en Britania, caído en combate.

## Outros 
*

Historia ano a ano
Alejandro González Pascual

**Alejandro González Pascual**, nado na Coruña o 20 de novembro de 1930 e finado na mesma cidade o 13 de novembro de 1993, foi un pintor galego.

## Traxectoria 
Estudou na Escola de Artes e Oficios da Coruña, e formou parte dos colaboradores da revista *Atlántida*. En 1954 fixo a súa primeira exposición na galería coruñesa Lino Pérez. Casou con Blanca Docampo, construíu unha pequena casa xunto ao río Mera, e comezou a centrarse nas árbores e os troncos; desde 1959 centrou a súa actividade artística na paisaxe galega. En 1974 comezou a expoñer, participando en mostras colectivas como a de pintura galega contemporánea feita en Santiago de Compostela en 1983. Tamén fixo exposicións en Madrid e París. A súa obra está presente en diversos museos e coleccións de institucións públicas galegas.

Faleceu en 1993 na Coruña, cidade na que se celebrou unha exposición antolóxica no Kiosco Alfonso, no ano 1997. Na mesma cidade, en 2021 organizouse unha mostra retrospectiva no Museo de Belas Artes, ampliada até o 1 de abril de 2022.

## Obra 
Basea o seu traballo nun debuxo preciso, achegándose á neofiguración en cadros próximos ao hiperrealismo. Ten traballado con gamas case monocromas, como a de azuis intensos, grises e negros. 

Na exposición retrospectiva do Museo de Belas Artes da Coruña (2021-2022), participou a súa filla Blanca González Docampo, historiadora da arte, e estableceu catro pautas temáticas segundo os seus eixes de traballo e as etapas correspondentes, distribuídas nos bloques *Natureza, Bodegón, Retrato* e *Estudo*, que se achegan a correntes e autores que influíron nel, como Picasso, o cubismo, a abstracción ou o informalismo.

## Notas 
## Véxase tamén 
### Bibliografía 
* *Vangardas e Silencios*: Santiago de Compostela, Xunta de Galicia, 1984.
* *Tempos de pintura*. Santiago de Compostela, Xunta de Galicia, 1985.
* *Arte Galego*. A Coruña, Fundación Caixa Galicia, 1992.
* Pablos, Francisco: *Plástica galega*. Vigo, Caixa de Aforros Municipal de Vigo, 1981. ISBN 84-7231-603-3
* Chamoso Lamas, Manuel: "Arte", en *Galicia*. Barcelona, Editorial Noguer, 1976.

### Ligazóns externas 
* Obras do pintor no Museo de Belas Artes da Coruña.
* Páxina web de Alejandro González Pascual
Serantes

Como topónimo **Serantes** pode referirse a:

;En Galiza
***Serantes**, antigo concello de Galicia, pertencente a Ferrol dende 1940;
***Serantes**, parroquia do concello de Ferrol;
***Serantes**, parroquia do concello de Laxe;
***Serantes**, parroquia do concello de Leiro;
****San Tomé de Serantes**, lugar de dita parroquia;
***Serantes**, parroquia do concello de Oleiros;
***Serantes**, parroquia do concello de Santiso;
****Serantes**, lugar de dita parroquia;
***Serantes**, lugar da parroquia de Moraime do concello de Muxía;
***Serantes**, lugar da parroquia de Veiga do concello de Ortigueira;
***Serantes**, lugar da parroquia de San Cosme de Outeiro do concello de Outes;
***Serantes**, lugar da parroquia do Vicedo do concello do Vicedo;
***Serantes**, lugar da parroquia de Baión do concello de Vilanova de Arousa;
***Serantes de Abaixo**, lugar da parroquia de Oza do concello de Carballo;
***Serantes do Medio**, lugar da parroquia de Oza do concello de Carballo.

;Fóra de Galiza

;En Asturias
***Serantes**, parroquia do concello asturiano de Tapia de Casarego.

Amais, como apelido pode referirse a:

***Carmen Martín Serantes**, pintora galega (n. 1971).

## Véxase tamén
### Outros artigos
298

## Acontecementos 
* O emperador romano Constancio I Cloro vence aos alamáns.
* O emperador romano Diocleciano reorganiza o Imperio en 101 provincias, dando orixe á provincia de Gallaecia.

## Nacementos 
*

## Mortes 
* Martirio de San Marcelo, centurión de *Legio VII Gemina*, en *Tingis*, na Mauritania Tingitana, o 28 de xullo.

## Outros 
*

Historia ano a ano
Al Ashraf Abu al Nasr Barsbai

**Al Ashraf Abu al Nasr Barsbai** foi un Sultán da dinastía islámica dos mamelucos (1250-1517), que gobernou Exipto entre 1422 e 1438.
## Traxectoria 
Ordenou a construción da mesquita Al Ashraf Bersebai, no antigo barrio islámico da cidade do Cairo.
Garage Olimpo

***Garage Olimpo*** é unha película arxentina, protagonizada por Antonella Costa e Carlos Echevarría. Estreouse o 2 de setembro de 1999 e foi gañadora de moitos premios nacionais e internacionais, entre eles no Festival Internacional de Cannes (Selección Oficial "Un Certain Regard"), o de Mellor Filme no Festival de Cartaxena, o Primeiro Premio do Festival de Cine da Habana, o Colón de Ouro no Festival de Huelva, o Premio Fénix no Festival de Santa Bárbara.

## Argumento 
Trata da historia da detención clandestina, tortura e morte lanzada desde un avión de María, unha activista política e alfabetizadora, levada a un centro clandestino de detención coñecido como Garage Olimpo, que estivo localizado na cidade de Buenos Aires. A historia está ambientada durante a ditadura militar que gobernou a Arxentina entre 1976-1983.

Ten algo de autobiográfico, posto que o director estivo el mesmo detido-desaparecido nos centros clandestinos de detención do goberno militar que gobernou na Arxentina entre 1976-1983.

## Intérpretes 
* Antonella Costa (María)
* Carlos Echevarría (Félix)
* Enrique Piñeyro (Tigre)
* Pablo Razuk (Texas)
* Chiara Caselli (Ana)
* Dominique Sanda (Diana)
* Paola Bechis (Gloria)
* Adrián Fondari (Rubio)
* Marcelo Chaparro (Turco)
* Miguel Oliveira (Nene)
* Ruy Krieger (Francisco)
* Marcos Montes (Víbora)
* Erica Rivas (Filla de Tigre)
* Gonzalo Urtizberea (Capelán militar)
* Roly Serrano (Escribá)
* Erasmo Olivera (Prisioneiro nu)
* Jean Pierre Reguerraz (Juan Carlos)
* Déborah Vidret

## Premios 
* 1999: Primeiro Premio, Gran Coral, do Festival da Habana
* 1999: Premio da Crítica Cubana a Marco Bechis do Festival da Habana
* 1999: Premio Galuber Rocha a Marco Bechis do Festival da Habana
* 1999: Premio Memoria Martin Luther King a Marco Bechis do Festival da Habana
* 1999: Premio a Documental pola Memoria a David Blaustein do Festival da Habana
* 1999: Premio OCIC a Marco Bechis do Festival da Habana
* 1999: Colón de Oro do Festival de Huelva
* 1999: Premio Alejandro, do Festival de Cine de Thessaloniki
* 1999: Premio FIPRESCI, do Festival de Cine de Thessaloniki
* 2000: Premio Lucas (Sección Xuventude), do Lucas Festival Internacional de Películas para Nenos e Mozos
* 2000: Premio C.I.F.E.J. - Mención Especial, do Lucas Festival Internacional de Películas para Nenos e Mozos
* 2000: Premio ICCI do Festival Lleida Latinoamericano
* 2000: Cóndor de Prata ao Mellor Montaxe da Asociación Arxentina de Críticos de Cine
* 2000: Mellor Película do Festival de Cartagena
* 2000: Mellor Director, Premios David di Donatello
* 2000: Premio Fénix do Festival Internacional de Cine de Santa Barbara

## Véxase tamén 
### Ligazóns externas 
* *Garage Olimpo*, Cine nacional 
* *Garage Olimpo*, Internet Movie Database
Deseño de moda

miniatura|220px|Ilustración de vestimentas nun libro publicado en 1884.
O **deseño de moda** é a arte aplicada dedicada ao deseño de roupa e accesorios creados baixo a influencia cultural e social dun tempo específico. Representa o estilo e idea do deseñador segundo o seu talento e coñecementos. Non debe de confundirse co corte e confección ou a xastrería, pois aínda que o deseño de modas estea moi ligado a estes, en realidade é unha tarefa distinta.

Deseñar a figura humana para que ese fin sexa logrado o máis satisfactoriamente posible.
* **Fin estético:** pretende crear unha resposta en quen o observa sendo a beleza o seu único eixo.
* **Fin ergonómico:** deseño dunha cobertura en perfecta harmonía coa fisioloxía humana, facendo que esta mellore nun ou varios aspectos.
* **Fin de personalidade:** mediante a cobertura suxírese un tipo de vida, inclinacións políticas, culturais, relixiosas ou de carácter.
* **Fin de situación:** analizando o envoltorio sitúase ao individuo nun contexto histórico e xeográfico concreto. 
* **Fin emotivista:** mediante a imaxe que se proxecta, indúcese unha resposta emotiva'''

## Véxase tamén 
### Outros artigos 
*Moda
Forcada

miniatura|300px|Forcada tradicional, de madeira
Unha **forcada** é un apeiro agrícola formado por un mango longo rematado en entre tres e seis gallas garruchas e longas, amplamente separadas e cos extremos punzantes. Estas gallas adoitan ser redondas e finas, mais tamén poden ser planas, como as do raño ou a picaña. As forcadas tradicionais eran completamente de madeira, feitas aproveitando unha póla de árbore que se separase en tres a partir dun mesmo nó. Na actualidade, os dentes son metálicos e dispóñense en paralelo.

Esta ferramenta adoita usarse para levantar e transportar materiais a eito como palla, follas mortas, esterco etc.

## Sinonimia 
En galego existen numerosos sinónimos para designar este apeiro: *colmeira*, *forca*, *forcado*, *forcanza*, *forquita* (cando é pequena, con dous gallos), *furquito*, *galleta*, *galleto*, *gancha*, *benlo* ou *guita*.

## Galería de imaxes 

Ficheiro:Mošćenice047.jpg|Forcados de Croacia.
Ficheiro:CompostBinTube_wb.jpg|Forcada con gallas de aceiro.
Ficheiro:I Festa da Malla 01.46.jpg|Uso do forcado para erguer un palleiro.

## Notas 
## Véxase tamén 
### Outros artigos 
* A Forcada
Subidores

A dos **cértidos** (*Certhiidae*) é unha familia de aves paseriformes, cuxas especies son coñecidas co nome de **subidores**, debido ao seu hábito de gabear polos troncos das árbores na busca do seu alimento.

A estas aves tamén se lles chamou agauñadeiras ou gabeadores, pero eses nomes tamén os recibiron especies de paseriformes doutras familias, tamén caracterizadas por *gabearen* polos troncos ou, nalgúns casos, especialmente polas rochas, como a agatuñadeira eurasiática (*Sitta europaea*), a agatuñadeira rupestre (*Sitta neumayer*), ambas da familia dos sítidos, ou o gabeador vermello (*Tichodroma muraria*), da familia dos ticodromádidos (a única que actualmente recibe oficialmente o nome de gabeador).

## Características 
Os subidores típicos da familia dos certíidos son todos de aspecto moi semellante, e non é doado diferenciar as diferentes especies.

Son aves de pequenas dimensións que viven en hábitats boscosos e que teñen a plumaxe da parte superior do corpo de cor parda e, a da inferior, branca.

Teñen bicos finos e curvados cara a abaixo, que usan para extraeren insectos da casca das árbores.

Na cola teñen unhas plumas moi tesas que usan, ao xeito dos petos, para suxeitarse en árbores de tronco vertical. 
** Xénero *Certhia* Linnaeus, 1758 
*** *Certhia familiaris* - subidor do norte
*** *Certhia hodgsoni* - subidor de Hodgson
*** *Salpornis spilonotus* - subidor manchado da India
*** *Salpornis salvadori* - subidor manchado africano

## Evolución 
Segundo as investigacións máis recentes, que teñen en conta estudos das secuencias de ADN e da estrutura do canto (Tietze *et al.*, 2006), estas especies forman dúas liñas evolutivas. As primeiras catro son o resultado dunha irradiación holoártica, mentres que o resto de especies do xénero *Certhia* están distribuídas nunha área ao sur e o leste do Himalaia, sendo o subidor de Hodgson o único representante do antigo antecesor do subidor común presente ao sur destes montes.

As especies de *Salpornis* teñen unha plumaxe manchada, que as distinguen claramente do resto da familia. *Salpornis spilonotus* vive no norte da India, e *S salvadori*, na África subsahariana.

## Notas 
## Véxase tamén 
### Bibliografía 
* Harrap, Simon & David Quinn (1996): *Chickadees, Tits, Nuthatches, and Treecreepers*. Pinceton: Princeton University Press. ISBN 978-0-6910-1083-0.
* Penas Patiño, Xosé M., Carlos Pedreira López e Carlos Silvar (1991): *Guía das aves e Galicia*. A Coruña: Bahia Edicións. ISBN 84-8767-406-2.
* Peterso, Roger; Guy Mountfort & P. A. D. Hollom (1973): *Guía de campo de las aves de España y demás países de Europa*. Barcelona: Ediciones Omega, S. A. ISBN 84-2820-334-2. 
* Svensson, Lars, & Peter J. Grant (2001): *Guía de aves. La guía de campo de aves de España y de Europa más completa.* Barcelona: Ediciones Omega, S. A. ISBN 84-2821-218-X.

### Outros artigos 
* Paseriformes
* Sítidos
* Ticodromádidos

### Ligazóns externas 
* Certhiidae no NCBI.
* Certhiidae Leach, 1820 no ITIS. 
* Vídeos sobre subidores en Internet Bird Collection.
Campolongo

Como topónimo **Campolongo** pode referirse a:

;En Galiza
***Campolongo**, barrio da cidade de Pontevedra;
***Campolongo**, parroquia do concello de Negreira;
****Campolongo**, lugar de dita parroquia;
***Campolongo**, lugar da parroquia de Armentón, no concello de Arteixo;
***Campolongo**, lugar da parroquia de Petán, no concello da Cañiza;
***Campolongo**, lugar da parroquia de San Román de Montoxo, no concello de Cedeira;
***Campolongo**, lugar da parroquia de Seoane, no concello de Monforte de Lemos;
***Campolongo**, lugar da parroquia de Andrade, no concello de Pontedeume;
***Campolongo**, lugar da parroquia de Carnés, no concello de Vimianzo.

;Fóra de Galiza

;En Italia
* **Campolongo Maggiore**, comuna da provincia de Venecia;
* **Campolongo sul Brenta**, comuna da provincia de Vicenza;
* **Campolongo Tapogliano**, comuna da provincia de Udine;
* **Campolongo**, *frazione* de Santo Stefano di Cadore, na provincia de Belluno;
* **Campolongo**, *frazione* de San Germano dei Berici, na provincia de Vicenza;
* **Campolongo**, localidade de Conegliano, na provincia de Treviso;
* **Campolongo Minore**, localidade de Campodoro, na provincia de Padova.

## Véxase tamén
### Outros artigos
The Chieftains

**The Chieftains** é unha banda irlandesa de música tradicional, fundada en 1963, ano da gravación do seu primeiro LP titulado simplemente *The Chieftains*. O grupo rexistrou numerosos álbums de música tradicional tanto instrumental como cantada. Máis aló dos ritmos de danzas, toman inspiración de compositores antigos como Turlough O'Carolan, e producen unha música variada, de sonoridade particular. O seu directorio esténdese da canción de bar (os *pubs* irlandeses) á música sinfónica composta para o cinema.

## Historia 
Os seus compoñentes: Seán Keane, Martín Fay, Derek Bell, Matt Molloy, Kevin Conneff e Paddy Moloney realizaron no grupo trinta e tres gravacións, a parte das realizadas por cada un por separado. O grupo tamén realizou proxectos para revitalizar o folclore irlandés aínda que ao longo da súa carreira o grupo tamén intentou levar a súa música cara a unha fusión coa música doutros artistas como poden ser Dolores Keane (participou no ''Bonaparte's Retreat'', sendo a primeira gravación da banda cunha voz feminina)., The Corrs, Mark Knopfler, Mick Jagger, Sting, Carlos Núñez, Sinéad O'Connor, Kepa Junkera ou Ry Cooder. 

En 2013 foille concedida a Medalla Castelao.

## Discografía 
* *The Chieftains 1* (1963)
* *The Chieftains 2* (1969)
* *The Chieftains 3* (1971)
* *The Chieftains 4* (1973)
* *The Chieftains 5* (1975)
* ''The Chieftains 6: Bonaparte's Retreat* (1976)
* *The Chieftains 7* (1977)
* *The Chieftains Live! * (1977)
* *The Chieftains 8* (1978)
* *The Chieftains 9: Boil the Breakfast Early* (1979)
* *The Chieftains 10: Cotton-Eyed Joe* (1981)
* *The Year of the French* (1982)
* *Concert Orchestra* (1982)
* *The Chieftains in China* (1985)
* *Ballad of the Irish Horse* (1986)
* *Celtic Wedding* (1987)
* *In Ireland* (1987)
* *Irish Heartbeat* (1988; con Van Morrison)
* *The Tailor Of Gloucester* (1988)
* *A Chieftains Celebration* (1989)
* *Over the Sea To Skye: The Celtic Connection* (1990; con James Galway)
* *Bells of Dublin* (1991)
* *Another Country* (1992)
* *An Irish Evening* (1992)
* *The Celtic Harp: A Tribute To Edward Bunting* (1993)
* *The Long Black Veil* (1995)
* *Film Cuts* (1996)
* *Santiago* (1996)
* *Long Journey Home* (1998)
* *Fire in the Kitchen* (1998)
* *Tears of Stone* (1999)
* *Water From the Well* (2000)
* *The Wide World Over* (2002)
* *Down the Old Plank Road: The Nashville Sessions* (2002)
* *Further Down the Old Plank Road* (2003)
* *The Long Black Veil* (2004 Mobile Fidelity Gold CD reissue)
* *Live From Dublin: A Tribute To Derek Bell* (2005)
* *The Essential Chieftains'' (2006)

## Notas 
## Véxase tamén 
* música celta
* música irlandesa
* música folk
Trasmonte

Como topónimo **Trasmonte** pode referirse a:

;En Galiza
***Trasmonte**, parroquia do concello de Ames;
****Trasmonte**, lugar de dita parroquia;
***Trasmonte**, parroquia do concello de Friol;
***Trasmonte**, parroquia do concello de Oroso;
****A Estación de Trasmonte**, lugar de dita parroquia;
***Trasmonte**, lugar da parroquia de Dombodán, no concello de Arzúa;
***Trasmonte**, lugar da parroquia de Cervo, no concello de Cedeira;
***Trasmonte**, lugar da parroquia de Barbude, no concello da Estrada;
***Trasmonte**, lugar da parroquia de San Martiño de Mondoñedo, no concello de Foz;
***Trasmonte**, lugar da parroquia de Santa María de Neda, no concello de Neda;
***Trasmonte**, lugar da parroquia de Vilachá, no concello da Pobra do Brollón;
***Trasmonte das Chousas**, lugar da parroquia de Nois, no concello de Foz.

## Véxase tamén
### Outros artigos
***Trasmontes**, lugar da parroquia de Buciños, no concello de Carballedo.
321

## Acontecementos 
* 7 de marzo - O emperador romano Constantino I decreta o solis dies, o "día do sol", como xornada de descanso semanal: o traballo artesanal fica prohibido, tolerándose o traballo agrícola. É o inicio da tradición occidental do domingo, aínda designado como "día do sol" nas linguas xermánicas, cfr. inglés *Sunday*, alemán *Sonntag*, holandés *zondag*. O decreto constantiniano entra en vigor a partir do 3 de xullo.

## Nacementos 
* Valentiniano I, emperador romano (m. 375).
* Cheng, emperador chinés da dinastía Jin (m. 342).

## Mortes 
*

## Outros 
*

Historia ano a ano
322

## Acontecementos 
### Ciencia e tecnoloxía 
* China: primeira representación dun estribo de cabalgadura nunha tumba da dinastía Jin. Constitúe a testemuña máis antiga do uso dese instrumento. Porén xa se rexistrara o uso de plataformas para descansar o pé do xinete na India contra o ano 150.

## Nacementos 
* Faltonia Betitia Proba, poeta romana (m. ca. 370). 
* Kang, emperador dos Jin Orientais da China (m. 344).
## Mortes 
## Outros 
* Historia ano a ano
Massospondylus

O **Massospondylus** foi unha especie de dinosauro duns 4-6 metros de lonxitude que viviu no África hai uns 200 a 183 millóns de anos, no período Xurásico.

## Véxase tamén 
### Bibliografía 
* Hinic, S. (2002). "The cranial anatomy of *Massospondylus carinatus* Owen, 1854 and its implications for prosauropod phylogeny". *Journal of Vertebrate Paleontology*. Abstracts of papers. Society of Vertebrate Paleontology, 22, Supplement to number 3, 65A.
* Martínez, R. (1999). "The first South American record of *Massospondylus* (Dinosauria: Sauropodomorpha)". *Journal of Vertebrate Paleontology*, Abstracts of papers. Society of Vertebrate Paleontology, 20–23 de outubro, 19, Suppl. 3, 61A.
* Martínez, R.N. (1999). "*Massospondylus* (Dinosauria: Sauropodomorpha) in northwestern Argentina". *Abstracts VII International Symposium on Mesozoic Terrestrial Ecosystems, Buenos Aires*, 40.
A Laxe, Chantada

**San Xoán da Laxe** é unha parroquia do concello de Chantada. Ten unha superficie de 13,1&nbsp;km². Pertencente o arciprestado de Navego. Segundo o Instituto Galego de Estatística en 2016 tiña 176 habitantes (90 homes e 86 mulleres), 90 menos ca en 2007.

## Situación 
Limita coas parroquias de Mouricios, Argozón e Muradelle polo norte; Requeixo e San Pedro de Viana polo sur; O Mato polo leste; e San Martiño de Asperelo e Santa Baia de Camba polo oeste.

## Patrimonio 
Destaca na parroquia a casona da Arca, unha antiga edificación situada preto do lugar de Vilanova. Esta casa data de principios do século XVIII e conserva un escudo de armas na súa entrada principal que indica a súa orixe nobre así coma unha capela.

*Capela de Santo Antón de Penasillás, a carón do Camiño de Inverno.

*Capela de San Xosé de Carballizos, da casa grande do Taboada.

*Capela de Río Pedroso, da casa grande do Fidalgo.

## Festas 
Na parroquia celebrase a festividade de santo Agostiño os días 28 e 29 de agosto así como a festividade de san Xoán o 24 de xuño.

## Galería de imaxes 

Ficheiro:LaxeCruceiro.jpg|Cruceiro de Seoane
Ficheiro:LaxeDetalleVidreira.jpg|Vidreira da igrexa de Seoane

## Lugares e parroquias 
### Lugares da Laxe 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
294

## Acontecementos 
* Créanse as provincias romanas de Paflagonia e Pisidia.
* Sardes convértese na capital da provincia de Lidia.

## Nacementos 
*

## Mortes 
*

## Véxase tamén 
Historia ano a ano
288

## Acontecementos 
* Diocleciano inicia unha campaña na Retia.
* Maximino constrúe unha frota na Galia para combater contra o usurpador Carausio.

## Nacementos 
* Li Ban, emperador de Cheng Han, China (m. 334).

## Mortes 
*

## Véxase tamén 
Historia ano a ano
289

## Acontecementos 
* Voda de Constancio I Cloro con Teodora, fillastra de Maximiano.
* Maximiano fracasa no seu ataque contra o usurpador Carausio.

## Nacementos 
*

## Mortes 
*

## Véxase tamén 
Historia ano a ano
290

## Acontecementos 
* Comezo do reinado de Afilas en Axum, reino do Norte de Etiopía.

## Nacementos 
*

## Mortes 
* Sima Yan, primeiro emperador da dinastía Jin, China (n. 236).

## Véxase tamén 
Historia ano a ano
291

*:Para a revista de inspiración dadaísta do mesmo nome ver aquí.
*
----

## Acontecementos 
*

## Nacementos 
*

## Mortes 
*

## Véxase tamén 
Historia ano a ano
292

## Acontecementos 
### Ciencia e tecnoloxía 
* Estela con calendario, máis antiga, na cidade maia de Tikal.

## Nacementos 
* Pancomio - un dos fundadores de mosteiros no Alto Exipto e un dos poucos autores coñecidos da literatura copta (m. 346).

## Mortes 
*

## Véxase tamén 
Historia ano a ano
329

## Acontecementos 
*

## Nacementos 
* Gregorio Nacianceno
* Basilio o Grande, bispo capadocio.

## Mortes 
*

## Véxase tamén 
Historia ano a ano
336

## Acontecementos 
*

## Nacementos 
*

## Mortes 
* 7 de outubro - Marcos, papa da Igrexa católica.

## Véxase tamén 
Historia ano a ano
Eric Idle

**Eric Idle**, nado en South Shields, no Condado de Durham, o 29 de marzo de 1943, é un músico e humorista británico, membro do grupo de actuación humorístico Monty Python.

## Traxectoria
Realizou estudos de literatura inglesa na Universidade de Cambridge.

Idle, o músico do grupo, é o compositor de boa parte das cancións das películas do grupo (non así da canción da serie de televisión ''Monty Python's Flying Circus*, unha marcha popular chamada *freedom bell*). En *Monty Python's Life of Brian* canta a máis popular canción dos Python, *Always Look On The Bright Side Of Life*, e tamén canta a canción principal de *The Meaning of Life*. Idle é coñecido polo uso de perrucas ridículas (unha das raras ocasións en que non usa perruca é na escena final de *Monty Python's Life of Brian*), e polos seus exasperantes papeis, como "o home invisíbel", "o home das fotos", ou "o home que quería unha formiga". Idle interpretou o "valiente" Sir Robin en *the Holy Grail*.

Púxolle voz ó personaxe de Rincewind nas videoaventuras *DiscWorld* e *DiscWorld II*, así como ó Dr. Vosnocker en *South Park: Bigger, Longer & Uncut''.

Tamén foi fundador, compositor e membro do grupo The Rutles, parodia do grupo de Liverpool The Beatles.